tomron87/hebrew-wikipedia-sentences-corpus huggingface dataset:
ברכה אחרונה: דעת הרבה ראשונים, שלמרות שבאופן רגיל כדי לברך ברכה אחרונה על פרי כל שהוא, יש צורך בשיעור מסוים (כזית) אך אם אוכל דבר שהוא כברייתו כמו ענב, צריך לברך אחריו ברכה אחרונה, למרות שמדובר בענב בודד.
להלכה, מחזיקים את זה כספק, וראוי להימנע מלאכול בריה אם לא יאכל כזית.
איסורי אכילה: האוכל מאכל טמא שהוא כברייתו, כמו נמלה, למרות שאין בה כשיעור כזית, קיים עונש מלקות על אכילתה.
ביטול ברוב: בדיני ביטול ברוב נפסק, כי חתיכת בשר אסורה או דבר אחר אסור המונח בסיר מלא בשר כשר, והתערב בו עד שאי אפשר למוצאו, הוא בטל ברוב ומותר לאכול את המונח בסיר.
לעומת זאת, אם גיד הנשה התערב בסיר, הוא לא בטל, מכיוון שהוא נחשב כבריה עצמאית.
מכיוון שהגיד הוא חפץ לעצמו שלא השתנה בשלימותו מבריאתו, הוא לא בטל ברוב.
ההסבר לכך מובא בפוסקי ההלכה, שכן ביטול ברוב מהווה ביטול חשיבות המיעוט על ידי ביטולו ברוב, אך כאשר מדובר בדבר חשוב, לא בטלה חשיבותו גם כשהוא מעורב ברוב של דבר היתר.
פוסקים רבים סבורים שבריה לא בטלה גם במין בשאינו מינו.
לעומתם מדברי הרמב"ם נראה שבריה לא בטלה הוא דווקא במין במינו
הלכה זו ש"בריה" לא בטלה אפילו באלף, משמעותית מאוד בדיני שרצים, כי יוצא מכך, שחרקים קטנים אוסרים מאכל גם כשגודלם זעיר ביותר.
הלכה זו עודדה את העוסקים בכך, למצוא פתרונות חקלאיים לגידול ירקות עליים (כגון חסה) ללא תולעים.
לדעת פוסקים אחדים בריה בטלה כאשר יש 960 פעמים כנגדה במאכל, אך הכרעת הפוסקים היא שבריה לא בטלה אפילו באלף ויותר כנגדה.
יד לטומאה: במסכת חולין, קיימת מחלוקת בין רב לרבי יוחנן האם יש יד לטומאה בשיעור של בשר שהוא פחות מכזית והאם יש דין שומר לטומאה בשיעור של פחות מפול.
לפי רב, בשר שהוא פחות מכפול, והוא על עצם, אין העצם נחשב כ"יד", וכן אין עורו נחשב כ"שומר" אם הוא פחות מכפול.
למרות זאת, מודה רב שכאשר מדובר בחיטה או שעורה שהיא כברייתה, יש יד גם לפחות מכזית וכפול.
להלכה נפסק בשולחן ערוך: בריה שהייתה בה חיות, כגון נמלה או עוף טמא וגיד הנשה ואבר מן החי וביצה שיש בה אפרוח וכיוצא בהם, אפילו באלף לא בטל.
במשנה בתרומות מובא מה הכמות שדג טמא אוסר את התערובת:
הירושלמי מחשב שהיחס הוא אחד לתשע מאות שישים.
נחלקו הראשונים בפירוש הירושלמי הר"ש שמדובר על דיני בריה ולכן הדג לא בטל ברוב, ומחדשת המשנה שבריה בטלה ב-960, וכך הבין גם הרשב"א.
אבל שאר הראשונים (תוספות, רא"ש, ר"ןרי"ף, רמב"ם) הבינו אחרת את המשנה, שמדובר על הטעם של הדג ואם יש 960 היתר אין משמעות לטעם של הדג האסור, ולכן בתערובת עם בריה, לעולם היא לא בטלה.
וכך פסק השולחן ערוך שבריה לא בטלה לעולם.
פעילות ברידג' בישראל מתקיימת כבר מספר שנים רב.
פעילות הברידג' כוללת תחרויות ברמה הארצית (אליפויות הארץ, משחקי ליגה ומשחקי גביע וכיוצא בזה), תחרויות מקומיות במועדונים, פסטיבלים בינלאומיים (כל שנה בפברואר בתל אביב ובנובמבר באילת).
את ישראל מייצגות בתחרויות בינלאומיות נבחרות פתוחה, נשים, צעירים וסניורים שזכו בתארים שונים.
שחקנים ישראלים זכו להישגים גם בתחרויות בינלאומיות שלא במסגרת נבחרות לאומיות.
בנוסף לכך מתקיימת פעילות ענפה של הדרכה עם דגש מיוחד על הדרכת הדור הצעיר.
ענף הברידג' התחרותי בישראל מנוהל ומאורגן על ידי ההתאגדות הישראלית לברידג'.
התאגדות הברידג' בישראל חברה בהתאחדות אילת - ארגון הגג של ענפי הספורט בישראל, שאינם אולימפיים.
הישגי ישראל בברידג' בזירה הבינלאומית
מקום ראשון (מדליית זהב) לנבחרת הנשים של ישראל באליפות העולם 2023 לנבחרות לאומיות Venice Cup שנערכה במרקש במרוקו.
השחקניות: נגה טל - דנה טל, עדי אסולין - הילה לוי, אדל פטלקו - זיו רויטמן.
מקום ראשון (מדליית זהב) לנבחרת ישראל הצעירה, בתחרות הקבוצות "טרנסנשיונל" (אליפות עולם הפתוחה לקבוצות בהן לא כל השחקנים חייבים להיות מאותה מדינה), במסגרת אליפות העולם ה-40, באיסטנבול 2011, אלון בירמן ודרור פדון, לוטן פישר ורון שוורץ , גל גרסטנר ומושיקו מיוחס.
מקום ראשון (מדליית זהב) אהוד פרידלנדר וינון לירן זכו במקום הראשון באליפות העולם לזוגות בסין 2014.
האחים אילן ואופיר הרבסט זכו במקום הראשון בתחרות הזוגות של ספורט אקורד במשחקי החשיבה בבייג'ינג בשנת 2014.
מקום שלישי באליפות העולם לזוגות מעורבים 1970 (מיכאל הוכצייט ורימה שינדר)
פעמיים מקום שלישי באליפות העולם לנבחרות, Bermuda Bowl ב-1983 (דוד בירמן, שמואל לב (סם לב) , אליקים שאופל, שלום זליגמן, יוליאן פרידריך ומיכאל הוכצייט) וב-1976 (יוליאן פרידריך, מיכאל הוכצייט, שמואל לב, ישעיהו לויט, פנחס רומיק ואליקים שאופל)
מקום ראשון באליפות מדינות הקהילה האירופית לקבוצות נשים 1991 (מיגרי צור-קמפינלה ורות לויט-פורת, ורדה אברמוב ודניאלה בירמן, חניתה מלך, ו-נורית נווה).
מקום שלישי באליפות אירופה לנבחרות נשים בשנת 1997.
מקום ראשון באליפות אירופה הפתוחה לקבוצות 2003 (ישראל ידלין ודורון ידלין, אופיר הרבסט ואילן הרבסט, אבי קליש, וליאוניד פודגור).
מקום ראשון באליפות אירופה הפתוחה לזוגות 2003 (אמיר לוין ודוד בירמן)
מקום ראשון (מדליית זהב) קבוצות מעורבות אליפות אירופה 2007 (מטילדה פופילוב ולילו פופלילוב)
מקום ראשון (מדליית זהב) אליפות אירופה לקבוצות 2007 (רון פכטמן ואלדד גינוסר).
מקום ראשון (מדליית הזהב) אליפות אירופה לקבוצות סניורים 2007
מקום ראשון (מדליית הזהב) לנבחרת ישראל הפתוחה באליפות אירופה לנבחרות 2014
עדי אסולין והילה לוי זכו במקום ראשון באליפות אירופה לזוגות נשים בשנת 2016 שהתקיימה בבודפשט.
נבחרת הסניורים של ישראל זכתה במקום ראשון באליפות אירופה בשנת 2016 שהתקימה בבודפשט, שלמה זליגמן ואדריאן שוורץ, ליאוניד פודגור ואבי קליש ומאיר בריקמן ונוח טימינקר.
מקום שני (מדליית כסף) באליפות אירופה לזוגות 2011 בפולין, (רון פכטמן ואלדד גינוסר).
מקום שלישי (מדליית הארד) לנבחרת ישראל הפתוחה באליפות אירופה 2010, (מיכאל בראל ויניב זק, רון פכטמן ואלדד גינוסר, אופיר הרבסט ואילן הרבסט).
מקום שני (מדליית כסף) לנבחרת ישראל הפתוחה באליפות אירופה 2018, (אלון בירמן ודרור פדון, אסף לנגי ואילן ברקת, אמיר לוין ויוסי רול).
מקום שלישי (מדליית הארד) לנבחרת ישראל לנשים באליפות אירופה 2022, (עדי אסולין והילה לוי, דנה טל ונגה טל, אדל פטלקו וזיו רויטמן).
מקום ראשון לנבחרת ישראל לזוגות מעורבים באליפות אירופה ב-2024 בדנמרק (עדי אסולין - רון פכטמן, נטלי סעדה - אילן ברקת, רוני בר-בנין - יניב זק)
מקום ראשון באליפות העולם לזוגות צעירים 2003 בהונגריה.
מקום ראשון באליפות העולם עד גיל 21 (בנגקוק 2006)
מקום ראשון (מדליית זהב) לנבחרת ישראל עד גיל 26 באליפות העולם 2010 (רון שוורץ, אלון בירמן, בר טרנובסקי, לוטן פישר, אלירן ארגלזי והקפטן גלעד אופיר)
הנבחרת הצעירה של ישראל עד גיל 16 זכתה באליפות העולם בשנת 2016, ניר חוטורסקי - גל מתתיהו, אביב זייטק-תומר לונשטיין, ושחר דנק וגלעד ליפשיץ.
מקום שני (מדליית כסף) לנבחרת ישראל עד גיל 26 באליפות העולם שנערכה בסין ביולי-אוגוסט 2012. (אייל ארז, לי רוזנטל, דרור פדון, מושיקו מיוחס, גל גרסטנר, לוטן פישר והקפטן גלעד אופיר).
הנבחרת הצעירה של ישראל עד גיל 21 זכתה במקום שני באליפות העולם בשנת 2018, (ניר חוטורסקי - עילי בנירי, אביב זייטק-תומר לונשטיין, וגל מתתיהו - יונתן שליבוביץ).
ליאור אורמן ואמיר עציון זכו במקום ראשון באליפות העולם לזוגות צעירים עד גיל 26, שהתקיימה באופטיה שבקרואטיה באוגוסט 2019.
עילי בנירי מישראל ואלכסנדר סנדין משוודיה זכו במקום שני באליפות העולם לזוגות צעירים עד גיל 21, שהתקיימה באופטיה שבקרואטיה באוגוסט 2019.
מדליית כסף באליפות העולם "טרנסנשיונל" (אליפות עולם פתוחה לקבוצות בהן לא כל השחקנים חייבים להיות מאותה מדינה) עד גיל 26 שהתקיימה באיטליה בשנת 2022 לאביב זייטק וניר חוטורסקי יחד עם זוג הולנדי-קנדי.
מקום ראשון לקבוצת BridgeChamp באליפות העולם "טרנסנשיונל" לקבוצות צעירים עד גיל 21 בפולין בשנת 2024. בקבוצה השתתפו שני זוגות מנבחרת ישראל הצעירה עד גיל 21: ליה פטלקו וקורן רטר ודניאל מסיקה ועידו מושקוביץ.
מקום ראשון באליפות אירופה לנבחרות בתי ספר 2002.
מקום ראשון (מדליית זהב) באליפות אירופה לנבחרות צעירים עד גיל 26, 2011 בבולגריה, אלון בירמן ודרור פדון, גל גרסטנר ומשה מיוחס, לוטן פישר ורון שוורץ.
מקום שני באליפות אירופה לנבחרות צעירים (פראג 2004 - נבחרת בתי הספר: אלירן ארגלזי, אלון בירמן, דרור פדון, רון שגב, דנה טל, בר טרנובסקי, קפטן: יניב זק).
מקום שני באליפות אירופה לנבחרות צעירים (2005 - נבחרת בתי הספר: דרור פדון, בר טרנובסקי, רון שוורץ, ערן אסרף, רון שגב, דנה טל, קפטן: יניב זק)
מקום שני (מדליית כסף) לנבחרת ישראל עד גיל 21 באליפות אירופה 2009.
מקום שני (מדליית כסף) לנבחרת ישראל עד גיל 26 באליפות אירופה 2009
מקום שני (מדליית כסף) באליפות אירופה לנבחרות צעירים עד גיל 21, 2011 בבולגריה.
(איתמר גינוסר - אדם ריטר, עדי אסולין - איל ארז, יובל בן דוד - אורן דר)
מקום שני (מדליית כסף) לנבחרת ישראל עד גיל 21 באליפות אירופה 2013 שנערכה בפולין (עדי אסולין - הילה לוי, אורן טולדנו - ליאור אורמן, עמי זמיר - אמיר עציון).
מקום שלישי (מדליית ארד) לנבחרת ישראל עד גיל 26 באליפות אירופה שנערכה בפולין (דרור פדון - מושיקו מיוחס, גל גרסטנר - לוטן פישר, אדם ריטר - איתמר גינוסר)
הנבחרת הצעירה של ישראל עד גיל 21 זכתה במקום שני באליפות אירופה בשנת 2017, ניר חוטורסקי - עילי בנירי, אביב זייטק - תומר לונשטיין, וגל מתתיהו - יונתן שליבוביץ.
מקום ראשון (מדליית זהב) באליפות אירופה לנבחרות צעירים עד גיל 16 בשנת 2019 באוסלו, נועם ברגר - לביא בציה גרינברג, אופק סבח - דניאל מסיקה, טל סמואלוב - עידו מושקוביץ.
מקום ראשון (מדליית זהב) באליפות אירופה לנבחרות צעירים עד גיל 21 בשנת 2022 בהולנד, תומר לונשטיין – גל מתתיהו; יונתן שליבוביץ – אופק סבח; ליה פטלקו – קורן רטר.
מקום שלישי (מדליית ארד) באליפות אירופה לנבחרות צעירים עד גיל 26 בשנת 2022 בהולנד, אביב זייטק – ניר חוטורסקי; אמיר עציון – עילי בנירי; דניאל מסיקה – עידו מושקוביץ.
מקום שני (מדליית כסף) באליפות אירופה לנבחרות צעירים עד גיל 26 בשנת 2024 בוורוצלב בפולין, אביב זייטק – ניר חוטורסקי; תומר לונשטיין – עילי בנירי; אופק סבח – יונתן שליבוביץ .
האחיות דנה טל ונגה טל זכו במקום ראשון בתחרות Cavendish בקטגוריה של נשים בשנת 2014.
הישגים יוצאי דופן שלא בתחרויות
מחבר בעיות הברידג' הישראלי פאול לוקאץ' (1915–1982) נחשב לאחד מגדולי מחברי הבעיות בברידג' בכל הזמנים.
לוקאץ' הוגדר על ידי ויקטור מולו כ: "שחקן הברידג' הטוב ביותר בכל הזמנים שלא ליד שולחן הברידג'".
אלופי ישראל בברידג' הם הזוגות הזוכים במקום הראשון בשלב הגמר של האליפות.
אלופי ישראל לזוגות אלופות ישראל לזוגות נשים אלופות ישראל לזוגות מעורבים אלופי ישראל לזוגות צעירים 2024 - אמיר לוין יוסף רול
2023 - עמי זמיר אורן טולדנו
2022 - אילן ברקת אסף לנגי
2021 - אילן ברקת אסף לנגי
2019 - שחר זק אריאל בראונשטיין
2018 - מושיקו מיוחס רוני בר בנין
2017 - ישראל ידלין דורון ידלין
2016 - נתן חץ ואסא לוינגר
2015 - ניר גרינברג דן ישראלי
2014 - מיכה מרק יובל לובינסקי
2013 - ישראל ידלין דורון ידלין
2012 - סרג'יו קובאליו אריק פרלמוטר
2011 - ישראל ידלין דורון ידלין
2010 - גל גרסטנר אור טושר
2009 - אילן ברקת אמיר לוין
2008 - רון פכטמן אלדד גינוסר
2007 - רון פכטמן אלדד גינוסר
2005 - אמיר לוין מיכאל בראל 2024 - גיא ממן מתי בוברוב
2023 - שירי פאור אילנה לונשטיין
2021 מיכל ספקטור עירית נימן
2019 דנה טל רוני בר בנין
2018 מיכל ספקטור עירית נימן
2017 דנה טל לביאה טל
2016 מריקה זינגר ורדה אברמוב
2015 נורית גרייצר אורית מורן
2014 - אילנה ברנר מתילדה פופילוב
2011 - טלי מלמד מירי לוי-פרויקט
2010 - דניאלה בירמן נטלי סעדה
2009 - ורדה אברמוב מיכל נוסצקי
2008 - נטע סקסון רוזלין ברודי
2007 - רות לויט-פורת לירי פורת
2005 - מתילדה פופילוב סטלה שגיב 2024 - גיא ממן איליה גולדפרב
2022 - עדי אסולין גלעד אלטשולר
2019 - ורדה אברמוב יצחק עזרא
2018 - מיכל נוסצקי דורון ידלין
2015 - מיכל ספקטור עדי כהן
2014 - ורד מינץ יעקב מינץ
2013 - נטלי סעדה בר טרנובסקי
2011 - רות ערמי אילן ברקת
2010 - אילנה אס אלדד גינוסר
2009 - אילנה אס אלדד גינוסר
2008 - רוני בר-בנין אילן הרבסט
2006 - רזיאן מולכו יוסי אנגל
2005 - נעמי לזר מאיר ברקמן 2025 - אביב זייטק ניר חוטורסקי
2022 - אביב זייטק ניר חוטורסקי
2021 עילי בנירי ליה פטלקו
2018 עילי בנירי אסף יקותיאלי
2017 עדי אסולין הילה לוי
2016 אורן טולדנו אסף יקותיאלי
2014 - בר טרנובסקי אלירן ארגלזי
2013 - לוטן פישר גל גרסטנר
2012 - יובל בן דוד דן הרשפנג
2009 - דרור פדון אושרי דמתי
2008 - לוטן פישר ערן אסרף
2007 - גלעד אופיר בר טרנובסקי
ספרים עיתונים ואתרי לימוד ברידג'
ההתאגדות הישראלית לברידג' מוציאה ירחון הנשלח לשחקנים פעילים בתחרויות רשמיות.
האקדמיה לברידג' הפיצה ירחון הנקרא הלקיחה ה-14 בעריכת אורן לידור.
במרבית העיתונים היומיים יש מדור שבועי העוסק בברידג'.
ספרי ברידג' רבים תורגמו לעברית.
נכתבו גם ספרים בעברית כגון:
ספריו של אלדד גינוסר: 2/1 מחייב למשחק מלא - הספר השלם, הכרזת 2 על 1 מחייבת למשחק מלא, ברידג' ב-60 שניות
ספריו של גלעד אופיר מאחורי ההיגיון הברידג' המודרני, מאחורי ההיגיון משחק ההגנה
לקחים ולקיחות ולקיחות ולקחים 2 שכתב אפרים בריפמן
סדרת ספרים של מרדכי גלברד הנקראים: ברידג' הכרז בדרך הנכונה,
סדרת ספרים של אורן לידור הנקראים: לראות מבעד לקלפים,
ספריו של קובי שחר: ארגז הכלים של הכרוז בברידג' וארגז הכלים של ההגנה בברידג'
ספריו של אפרים בריפמן: לקיחות ולקחים ולקיחות ולקחים2
החל משנת 2010, קיים אתר לימוד ברידג' הנקרא "Best Bridge".
החל משנת 2012, קיים אתר " מגזין ברידג-טיפים וכתבות " (לא-מסחרי), ובו כתבות, קישורים וטיפים למשחק הברידג'.
לוח - לוח בו מסודרים הקלפים, בכל לוח יש ארבע ידיים.
יד - שלושה עשר קלפים שמקבל אחד השחקנים.
חלוקה - 52 קלפים המחולקים אקראית לארבע ידיים בנות 13 קלפים כל אחת.
צפון - שחקן היושב בכיוון המסומן ב N על גבי שולחן המשחק.
דרום הוא בן זוגו של צפון.
דרום - שחקן היושב בכיוון המסומן ב S על גבי שולחן המשחק.
צפון הוא בן זוגו של דרום.
מזרח - שחקן היושב בכיוון המסומן ב E על גבי שולחן המשחק.
מערב הוא בן זוגו של מזרח.
מערב - שחקן היושב בכיוון המסומן ב W על גבי שולחן המשחק.
מזרח הוא בן זוגו של מערב.
סדרת מייג'ור - עלה, המסומן באמצעות ולב המסומן באמצעות .
על ביצוע חוזה בסדרת המייג'ור (הבכירה) הניקוד יותר גבוה ממינור.
סדרת מיינור - יהלום, המסומן באמצעות ותלתן המסומן באמצעות .
על סדרות המיינור הניקוד יותר נמוך מעל סדרות המייג'ור.
"יד מאוזנת" - יד ללא אורך בסדרה וללא קוצר בסדרה.
יש בה לכל היותר סדרה אחת עם חמישה קלפים ולכל היותר סדרה אחת עם שני קלפים.
חוזה - התחייבות לביצוע מספר לקיחות עם שליט או ללא שליט
הכרזה - הצהרה מהצורה <מספר> <סדרה (או "ללא שליט")> שבאופן כללי היא הצהרת כוונות לגבי מספר הלקיחות שהמכריז מתחייב שהוא ובן זוגו ייקחו; ישנן הכרזות לא "טבעיות" שיכולות לקבל משמעות מיוחדת המוגדרות על פי מבחר של "קונבנציות".
עבור - הכרזה שמשמעותה שהמכריז אינו מעוניין כעת להתחייב לחוזה, או להכריז "כפל" על חוזה של היריבים.
שליט - סדרה בה נקבע החוזה בסיום שלב המכרז.
כל קלף בסדרה זו זוכה בלקיחה כאשר הוא מתמודד מול קלפים בכל סדרה אחרת.
ללא שליט - התחייבות לקחת מספר מסוים של לקיחות ללא סדרת "שליט".
משחק חלקי - הכרזת חוזה בגובה נמוך (מתחת 3 ללא שליט, ועם שליט-מתחת 4 במיג'ור), שעל ביצועו לא מקבלים בונוס שניתן על "משחק מלא".
משחק מלא - הכרזת חוזה עליו מקבלים בונוס של 300 נקודות.
בקטגוריה זו נכללים חוזים של התחייבות ל 9-11
לקיחות ללא שליט, 10-11 לקיחות בסדרת מייג'ור ו 11 לקיחות בסדרת מיינור.
סלאם - הכרזת חוזה בו התחייבות לקחת 12 לקיחות ("סלאם קטן") או כל 13 הלקיחות ("סלאם גדול"), שעל ביצועו מקבלים נקודות בונוס.
מחלק - השחקן המתחיל את שלב ההכרזה.
קונבנציה - הכרזה שאינה טבעית או סדרת הכרזות לא טבעיות, המעבירות מידע מוסכם מראש, למשל, על התפלגות היד לפי סדרות ו/או על מספר הנקודות, או על הימצאות קלפים בכירים בסדרות מסוימות.
Limit bid - הכרזה המראה טווח מצומצם של נקודות.
דוגמה: הכרזת פתיחה של 1NT מראה בשיטת ההכרזה המקובלת 15-17 נקודות.
Cue bid - הכרזה בגובה גבוה יותר של סדרה שהוכרזה על ידי שחקן יריב
Reverse bid - הכרזתו השנייה של שחקן של סדרה גבוהה מהסדרה שהוכרזה על ידו בפעם הראשונה בגובה 2 ללא קפיצה.
ההכרזה מראה יד חזקה עם מספר נקודות גבוה ממספר הנקודות של פתיחה רגילה (12-14 נקודות).
Free bid - הכרזה "חופשית" במצב בו שאפשרותו להכריז Pass.
להכרזה כזו נדרש מספר נקודות מינימלי מסוים.
לקיחה - זכייה בתחרות בין ארבעה קלפים.
אחד מצפון, אחד ממזרח, אחד ממערב ואחד מדרום.
צפון-דרום זוכים בלקיחה אם הקלף בדרום או הקלף בצפון זכה.
מזרח-מערב זוכים בלקיחה אם הקלף במזרח או הקלף במערב זכה.
חיתוך - זכייה באמצעות קלף בסדרת שליט כאשר משוחקת סדרה אחרת.
כרוז - השחקן המנסה לבצע את החוזה, שהוא השחקן הראשון בין השותפים שהכריז את הסדרה שנקבעה בסוף ההכרזה כסדרת השליט (או ללא שליט)
דומם - בן זוגו של הכרוז, שידו מונחת פתוחה (הקלפים גלויים) על השולחן (לאחר הובלת הקלף הראשון על ידי המגנים), ומשוחקת על פי הוראות הכרוז.
מגנים -זוג השחקנים המנסה להכשיל את ביצוע החוזה על ידי הכרוז, ולקחת מקסימום לקיחות.
עקיפה - משחק של קלף נמוך יותר מקלף הנמצא אצל אחד היריבים, במטרה לזכות בלקיחה נוספת, תוך ניצול מצב שבו הקלף הגבוה יותר נמצא אצל היריב שמשחק לפניו.
Duck - משחק של קלף נמוך, במקום לשחק קלף שגבוה יותר מקלפי היריב, במטרה לפתח בהמשך סדרה ארוכה ביד שאין אליה כניסות בסדרות צדדיות.
Hold up - משחק של קלף נמוך בסדרה שהיריבים מובילים, כדי לשבש את המעברים ביניהם בסדרה זו.
ברידג'ט נוול היא שחקנית עבר אוסטרלית-קנדית.
מוכרת בעיקר בשל משחקה בסדרה "אבודים במעבדה" ובגילום דמותה של לנה קרופורד באופרת הסבון "שכנים שכנים"
נוול נולדה בהודו לאב קנדי ולאם אוסטרלית.
בעת שהייתה בת מספר חודשים עברה המשפחה לקנדה ובגיל 13 עברה נוול לאוסטרליה.
לנוול יש מבטא ייחודי של תערובת אוסטרלית וקנדית.
במרס 2011 נוול נישאה לעמוס פיליפס בביירון ביי שבאוסטרליה ושינתה את שמה באופן חוקי לברידג'ט פיליפס.
בבלוג האישי שלה, ובמקומות נוספים, סיפרה נוול על עברה הכולל דיכאון והפרעות אכילה.
היא מציינת גורמים אלו כסיבה העיקרית לעזיבתה את תעשיית המשחק.
גווינביר ג'ונס (2002) – התפקיד הראשון המרכזי של נוול היה אויבתה של הגיבורה גווינביר ג'ונס וחבריה.
לתוכנית היו שתי עונות וסך כולל של 26 פרקים.
אבודים במעבדה (2003–2005) – נוול שיחקה את אליזבת הוק (תפקיד ראשי).
שכנים (סדרת טלוויזיה) – שיחקה את לנה קרופורד, הדמות הלסבית הראשונה בסדרה, בשנים 2004–2005.
לרדוף אחר פגסוס – מחזה שנערך כחלק מפסטיבל פרינג', ב-3 באוקטובר 2006. נוול גילמה את אמיליה בת השש עשרה.
Damned by Dawn (2006) – סרט אימה אוסטרלי בו גילמה נוול את רוח הרפאים באנשי.
Crawlspace (2012) – סרט אימה אוסטרלי בו גילמה נוול שוב את רוח הרפאים באנשי.
ברידג'ט מוינאהן היא שחקנית קולנוע וטלוויזיה אמריקאית.
כיכבה בסרטי הקולנוע "אני רובוט", "שר המלחמה" ו"ג'ון וויק 1" ומשחקת בתפקיד הראשי בסדרת הטלוויזיה "שוטרים בדם".
מוינאהן נולדה בבינגהמטון שבמדינת ניו יורק וגדלה במסצ'וסטס.
לאחר לימודי התיכון החלה בקריירת דוגמנות ועברה לניו יורק.
הצטלמה למגזיני אופנה ונשים בולטים בהם גלאמור, ווג, קוסמופוליטן ו-Elle.
ב-1999 הופיעה במספר פרקים של סדרת הטלוויזיה "סקס והעיר הגדולה" כנטשה, רעייתו של "מר ביג".
בשנת 2000 שיחקה בתפקיד ברמנית ורקדנית, בסרט הקולנוע "חופשיות על הבר" שזכה להצלחה קופתית רבה.
ושיחקה בתפקיד קטן בקומדיה "שפוט שלה" בכיכובה של אמנדה פיט.
ב-2002 שיחקה בסרט "כל הפחדים כולם" בתפקיד מושא חיזוריו של ג'ק ראיין(בן אפלק).
ב-2003 כיכבה בסרט "השתול" לצדם קולין פארל ואל פצ'ינו.
ב-2004 שיחקה בתפקיד הראשי לצדו של ויל סמית' בסרט "אני, רובוט" וב-2005 בתפקיד הנשי הראשי לצדו של ניקולס קייג' בסרט "שר המלחמה".
ב-2006 שיחקה בסרט "בלתי ידוע" לצד גרג קיניר, בסרט "אחי, אני והיא", ושיחקה בסדרת הטלוויזיה "שש מעלות" ששודרה ברשת ABC.
הסדרה לא זכתה להצלחה וירדה בטרם השלימה עונה מלאה.
משנת 2010 כיכבה בסדרת הטלוויזיה "שוטרים בדם" ברשת CBS.
בסדרה היא גילמה את דמותה של התובעת ארין, בת למשפחת שוטרים אירית-אמריקאית.
ב-2011 שיחקה בסרט הקולנוע "פלישה עולמית: קרב לוס אנג'לס".
מוינאהן שיחקה בסדרת הסרטים "ג'ון וויק" כאשתו של גיבור הסרט, ג'ון.
בשנת 2021 התארחה בדמותה של נטשה בסדרה "פשוט ככה"; הפקה מחודשת של HBO Max לסדרת הטלוויזיה "סקס והעיר הגדולה" (שם שיחקה גם מוינהאן).
מוינאהן הייתה במערכת יחסים עם כוכב הפוטבול טום בריידי, במשך שלוש שנים.
לאחר שנפרדו גילתה שהיא בהריון ולשניים נולד בן באוגוסט 2007. באוקטובר 2015 נישאה לאיש העסקים אנדרו פרנקל.
ברידג'ט וילסון היא שחקנית, דוגמנית וזמרת עבר אמריקאית.
וילסון נולדה בעיירה קטנה בעיר גולד ביץ' באורגון, בתם של קתי ודייל וילסון.
למדה בתיכון גולד ביץ' בעיר שם התחרתה בנבחרת הכדורעף, וסיימה את לימודיה שם ב-1991.
בשנת 1990, כאשר הייתה בת 17, הוכתרה למיס הנוער של ארצות הברית כנציגת אורגון, והפכה לשנייה מאורגון שזכתה בתואר.
את קריירת המשחק החלה ב-1992 באופרת הסבון "סנטה ברברה" ובסדרה "הצלצול הגואל".
ב-1993 שיחקה את בתו של ארנולד שוורצנגר בסרט "אחרון גיבורי הפעולה".
בשנת 1995 שיחקה בסרט "מורטל קומבט" המבוסס על משחקי הווידאו באותו שם, בסרט הקומדיה "בילי מדיסון" ובסרט הביוגרפי "ניקסון" על ריצ'רד ניקסון.
בשנת 1996 שיחקה בסרט הדרמה "תקווה מחודשת".
בשנת 1997 שיחקה בסרט "אני יודע מה עשית בקיץ האחרון" כאחותה של שרה מישל גלר.
בשנת 1998 שיחקה בדרמה הקומית "מסונוור" .
בשנת 1999 שיחקה בסרט האימה "הבית על הגבעה הרדופה" ובסרט "אהבה גורלית".
בשנת 2001 שיחקה בתפקיד ראשי בסרט "מארגנת החתונות" ובשנת 2002 שיחקה בפרק בסדרה "פרייז'ר" ברשת NBC.
בשנת 2006 וילסון כיכבה בהפקה של "מופע האימים של רוקי" באוף ברודוויי.
בשנה זו הייתה גם חלק מצוות השופטים של תחרות מיס יוניברס.
בשנת 2000 נישאה לטניסאי העבר פיט סמפרס, ולהם שני בנים; כריסטיאן צ'ארלס (נולד ב-2002), וריאן ניקלאוס (נולד ב-2005).
ב-2014 השניים רכשו בית בשכונת בל אייר, לוס אנג'לס.
ברידג'ט קת'רין ריגן היא שחקנית אמריקאית.
היא ידועה בעיקר בשל דמותה של רבקה לואו / רייצ'ל טרנר בסדרת הטלוויזיה "צווארון לבן", ובשל תפקידיה בסדרות "אגדת המחפש" ו"הספינה האחרונה".
כמו כן ידועה בשל תפקידה כעורכת הדין מוניקה סטיבנס בסדרת הטלוויזיה "הטירון".
היא התחילה לשחק בגיל צעיר במספר הפקות באזור מגוריה ולמדה בבית הספר לאמנויות של אוניברסיטת צפון קרולינה.
מאז 2006 ריגן הופיעה במספר סרטים וסדרות טלוויזיה.
בשנת 2007 שיחקה בתפקיד קטן בסרט העצמאי "השמרטפיות" לצד ג'ון לגוויזאמו.
בשנת 2008 היא התחילה להשתתף בסדרה "אגדת המחפש", בה גילמה את קאהלן אמנל.
בשנת 2009 היא ביימה את המחזמר Camp Wanatachi בניו יורק.
בשנת 2013 ריגן כיכבה בעונות החמישית והשישית של הסדרה "צווארון לבן" בתור רבקה לואו / רייצ'ל טרנר.
באותה שנה שיחקה בסדרת הפנטזיה "היפה והחיה" בתור אלכס.
בשנת 2014 ריגן הצטרפה לסדרה "ג'יין הבתולה", בתור רוז סולנו / סין רוסטרו.
בשנת 2015 ריגן השתתפה בסדרת הטלוויזיה "הסוכנת קרטר" וגילמה את הדמות דוטי אנדרווד.
בשנת 2016 ריגן הצטרפה לקאסט העונה השלישית של הסדרה "הספינה האחרונה" ושיחקה את סשה קופר, עד לסיום הסדרה בעונתה החמישית.
ריגן התחתנה עם הסופר אמון או'סאליבן, אותו פגשה בניו זילנד כשצילמה את "אגדת המחפש".
+שנהסרטתפקידהערות2007השמרטפיותטינה2008סקס והעיר הגדולהמארחת2010The Best and the Brightestרובין2014ג'ון וויקאדי2017Devil's Gateמריה פריצ'רד2025Things Like ThisברבTBAWeakג'ן
ברידג'רטון היא סדרת דרמה תקופתית אמריקאית, שנוצרה על ידי כריס ואן דוזן והופקה על ידי שונדה ריימס.
הסדרה מבוססת על הרומנים של ג'וליה קווין, העוקבת אחר עולמה התחרותי של החברה הגבוהה ב"תקופת העוצרות" בלונדון.
הסדרה עלתה בבכורה עולמית ב-25 בדצמבר 2020 בנטפליקס.
בתפקידים הראשיים מככבים פיבי דינבור, הארייט קיינס, ג'ולי אנדרוז, בן מילר, רגה ז'אן פייג', לוק תומפסון וג'ונתן ביילי.
מדד הצפיות של הסדרה מוערך בכ-82 מיליון משקי בית, והיא הייתה הסדרה הנצפית ביותר בנטפליקס בכל הזמנים עד לחודש אוקטובר 2021 בו תפסה את מקומה "משחק הדיונון".
בינואר 2021 חודשה הסדרה לעונה שנייה שעלתה לשידור ב-25 במרץ 2022. באפריל 2021, הוכרז שהסדרה חודשה לעונה שלישית ורביעית.
במאי 2024 עלה חלקה הראשון של העונה השלישית של הסדרה.
החלק השני של העונה עלה ביוני 2024.
עלילת הסדרה, המתרחשת בלונדון בתקופת העוצרות, מתמקדת בשמונת האחים לבית משפחת ברידג'רטון – אנתוני, בנדיקט, קולין, דפני, אלואיז, פרנצ'סקה גרגורי והייסנת' – המנווטים את דרכם בחברה הלונדונית בחיפושיהם אחר בני ובנות זוג, בעודם מוקפים בחברים ויריבים כאחד.
פרקי הסדרה מלווים בקריינותה של השחקנית ג'ולי אנדרוז כ"ליידי ויסלדאון", רכילאית אנונימית המוציאה לאור עלונים בהם היא חושפת את השערוריות הגדולות של החברה.
בעוד בסדרת הרומנים אל החברה האנגלית נכנסת חברה גרמנית יחד עם המלכה שארלוט, עלילת הסדרה מתרחשת בהיסטוריה חלופית בה אל החברה הלונדונית התקבלו אנשים כהי-עור ומגזעים נוספים כבני המעמד השווה, חלקם אף עם תארים אותם קיבלו מהמלך.
יוצר הסדרה, כריס ואן דוזן, קיבל השראה לשלב בסדרה את נושא המעמד הבין-גזעי מהוויכוח ההיסטורי על טענות למוצאה האפריקאי של המלכה שארלוט ממקלנבורג-שטרליץ לדבריו, המטרה הייתה "לבסס את הסדרה בהיסטוריה חלופית שבה גזעה המעורב של המלכה שארלוט לא רק התקבל בחברה, אלא גם הביא לשינוי עבור אנשים כהי-עור באנגליה."
בשנת 1813, דפני ברידג'רטון (פיבי דינבור) יוצאת לראשונה אל העונה החברתית בלונדון.
המלכה שארלוט (גולדה רושובל) משבחת אותה על פני נשים אחרות, ומכתירה אותה כיהלום של העונה.
גיליון הנכתב על ידי ליידי וויסלדאון המסתורית יוצא לאור בלונדון.
מרינה תומפסון (רובי בארקר), קרובת משפחה רחוקה של לורד פת'רינגטון (בן מילר), מתארחת אצל משפחת פת'רינגטון למהלך העונה.
סימון באסט (רגה ז'אן פייג'), דוכס הייסטינגס, חוזר ללונדון לאחר מות אביו; ליידי דנברי (אדג'ואה אנדוה) מפצירה בו להצטרף לעונה החברתית.
אנתוני (ג'ונתן ביילי) מרחיק מדפני מחזרים רבים, למעט לורד ברברוק (ג'יימי בימיש).
לאחר שנפרד מהמאהבת שלו, סיינה רוסו (סברינה ברטלט), אנתוני מבטיח את דפני לברברוק, בניגוד לרצונה.
ליידי פת'רינגטון (פולי ווקר) מגלה שמרינה בהריון.
לאחר שברברוק תוקף את דפני, והיא מכה אותו כדי להגן על עצמה, סימון מגיע, ומציע להם להציג מצג שווא של חיזור בהסדר הדדי; דפני מסכימה, ומושכת את תשומת לב החברה הלונדונית.
לאחר שאמו של סימון מתה בלידתו, אביו דחה אותו לאחר שהתגלה אצלו גמגום.
ליידי דנברי באה לעזרתו, חינכה אותו ועזרה לו.
בעוד אביו גוסס, סימון נשבע שהוא לעולם לא יביא יורש לאביו.
אלואיז ברידג'רטון (קלודיה ג'סי) ופנלופה פת'רינגטון (ניקולה קוכלן) מגלות כי מרינה בהריון.
מרינה מספרת לפנלופה שאבי בנה הוא אדם ששמו סר ג'ורג' קריין, חייל שלוחם בספרד.
כשסימון מספר לאנתוני מה לורד ברברוק ניסה לעשות לדפני, אנתוני מבטל את הבטחתו ללורד ברברוק, אבל ברברוק רוכש רישיון נישואין מיוחד לדפני ומאיים להרוס את שמה.
ליידי ברידג'רטון (רות גמל) מתערבת וגורמת לליידי וויסלדאון לחשוף סקנדל הגורם לברברוק לעזוב את לונדון.
סימון ודפני מתקרבים, ודפני דוחה מספר הצעות נישואין.
ליידי פת'רינגטון מנסה לשדך את מרינה שוב, אבל היא מחכה שג'ורג' יכתוב לה חזרה.
נחושה להוכיח שהיא עדיין השליטה האמיתית של החברה הלונדונית, המלכה מנסה לשדך את דפני לאחיינה, הנסיף פרדריך (פרדי סטרומה).
סימון מבטל את הסידור שלו עם דפני.
בנדיקט ברידג'רטון (לוק תומפסון) חושד שאלואיז היא ליידי וויסלדאון.
ג'ורג' כותב למרינה, בטענה שלא היה ביניהם כלום, אך ללא ידיעת מרינה, המכתב זויף על ידי ליידי פת'רינגטון.
דפני שבורת הלב עונה לחיזוריו של הנסיך.
מרינה מוצגת למחזרים מבוגרים יותר, במאמץ לחתן אותה במהירות.
אלואיז מחליטה לגלות מיהי ליידי וויסלדאון.
קולין (לוק ניוטון) מתחיל לחזר אחר מרינה.
הנסיף פרדריך מתכונן להציע נישואין לדפני, אבל דפני בורחת לגן.
סימון ניגש אליה כדי להיפרד ולהתנצל.
דפני הנסערת, רצה החוצה, ואחרי זמן קצר סימון בא אחריה, והשניים מתנשקים בלהט.
אנתוני קוטע אותה ודורש מסימון להתחתן עם דפני.
סימון מסרב ואנתוני קורא לו לדו-קרב בזריחה.
אנתוני מתכנן להשתמש בדו-קרב כדי להשתחרר מחובותיו כלורד ולהיות עם סיינה.
דפני מבינה שקרסידה קאופר (ג'סיקה מדסן) הייתה עדה למה שקרה בגן ורצה להפסיק את הדו-קרב.
סימון אומר לה שהסיבה שהוא לא יכול להתחתן איתה היא בגלל שהוא לא יכול להביא ילדים.
דפני מצהירה בתקיפות שהם יתחתנו בכל מקרה.
דפני וסימון עותרים לקבלת רישיון נישואין מיוחד, אך מסורבים בשל זעמה של המלכה.
אנתוני מבטיחה לדאוג לסיינה לא משנה מה, אבל התופרת ז'נבייב דלקרואה (קתרין דרייסדייל) טוענת שהיא עזבה את העיר.
סימון ודפני פונים למלכה בבקשה לחתונה מוקדמת והמלכה מתרגשת מהתחינה הנלהבת של סימון.
המלכה מתעניינת בחקירתה של אלואיז על זהותה של ליידי וויסלדאון.
בדרכם לקליוודון, דפני מתעמתת עם סימון בגלל ההתחמקות שלו ממנה, והזוג מבין שהם מאוהבים וממשים את נישואיהם.
סימון ודפני בתור הדוכס והדוכסית החדשה מגיעים לקליוודון לירח הדבש שלהם ומבלים זמן רב ביחד.
קולין מכריז על אירוסיו למרינה, למורת רוחה של משפחתו.
פנלופה מנסה להרוס את האירוסין בכך שהיא מספרת לקולין שמרינה מאוהבת בגבר אחר.
קולין מציע שהוא ומרינה יתחתנו מוקדם בכך שיסעו לסקוטלנד.
פנלופה מגלה שהמכתב של ג'ורג' מזויף, אבל מרינה בוחרת להתחתן עם קולין בכל זאת, מתוך כוונה לשכוח מג'ורג'.
בעזרת המשרתת שלה, דפני מבינה שסימון יכולה להביא ילדים לעולם, אבל לא רוצה.
היא מקיימת יחסי מין איתו מתוך כוונה להיכנס להריון ומתעמתת איתו לאחר מכן, מאשימה אותו בכך שהוא שיקר לה.
ליידי ויסלדאון מפרסמת את הסוד של מרינה.
המחלוקת בין סימון ודפני נמשכת ודפני מחליטה לחזור ללונדון לאחר פרסום העלון של ליידי וויסלדאון.
אלואיז מתכוננת להופעת הבכורה שלה בחברה וממשיכה לנסות לחשוף את ליידי וויסלדאון כדי לשכנע אותה להציל את השם משפחת פת'רינגטון.
דפני מארגנת פגישה עם קולין ומרינה.
סימון מחליט לחיות חיים נפרדים אם דפני לא בהריון.
המלכה חסרת סבלנות מההתקדמות של אלואיז בחשיפת ליידי וויסלדאון.
המלכה זורק את הפת'רינגטונים מארוחת הצהריים שלה בגלל השערורייה של מרינה.
ליידי דנברי מזמינה את דפני למסיבה תוססת עם נשות החברה הלונדונית שבה דפני, מנסה לאתר את סר ג'ורג'.
כדי להסדיר את חובותיו, לורד פת'רינגטון ניגש לוויל (מרטינס איהנגבה) כדי לשכנע אותו להפסיד בכוונה בקרב הבא שלו; וויל שוקל את זה.
אנתוני וסימון רבים ודפני מגלה מדוע סימון לא רוצה להביא ילדים לעולם.
מרינה מנסה להפיל את העובר שלה ומתעלפת.
באופרה, דפני מקבלת מחזור ובוכה בזרועות אמה.
סר פיליפ קריין (כריס פולטון) מגיע לספר למרינה שג'ורג', אחיו, מת בקרב.
מרינה מגלה שג'ורג התכוון להתחתן איתה.
פיליפ מציע להתחתן עם מרינה בעצמו, אבל היא מסרבת לו.
אלואיז מתעמת עם ג'נבייב, ומאמינה שהיא ליידי וויסלדאון.
דפני לומדת על ילדותו של סימון ממכתבים של ליידי דנברי וסימון שאביו מעולם לא קרא.
סימון שוקל מחדש מה הוא רוצה לאחר שבילה עם האחים הצעירים של דפני.
אנתוני מזמין את סיינה לנשף של דפני וסימון, אבל סיינה אומרת לאנתוני להמשיך הלאה.
וויל מפסיד בכוונה בקרב ומקבל את כספי הזכייה מלורד פת'רינגטון, שנרצח מיד לאחר מכן.
מרינה מגלה שהיא עדיין בהריון ויוצאת מלונדון כדי להתחתן עם פיליפ.
לפני שפנלופה יכולה להצהיר על אהבתה, קולין מודיע שהוא יוצא לטייל בעולם.
הסוכנים של המלכה מנסים ללכוד את ליידי וויסלדאון, אבל אלואיז מצילה אותה.
סימון ודפני מתפייסים אחרי הנשף שלהם.
אנתוני מודיע שימצא אישה ללא אהבה.
אלואיז מבינה שז'נבייב היא לא ליידי וויסלדאון, שמתגלה רק לקהל כפנלופה.
מאוחר יותר, לדפני וסימון נולד בן ראשון.
אנתוני מתחיל לחפש אישה, ומיד הופך לאחד הרווקים המבוקשים ביותר של העונה.
הוא נפגש עם כמה נשים מתאימות אבל פוסל את כולן.
אלואיז אמורה לעשות את הופעת הבכורה שלה בחברה הלונדונית, אך החשיפה שלה למלכה נקטעת על ידי הגיליון החדש של ליידי וויסלדאון.
ברכיבת בוקר, אנתוני פוגש אישה צעירה שהוא מגלה מאוחר יותר שהיא מיס קייט שארמה (סימון אשלי).
ליידי דנברי נתנה חסות למשפחת שארמה לעונה, וקייט ואמה החורגת ליידי מרי (שלי קון) שואפות למצוא לאחותה של קייט, אדווינה (צ'ריתרה צ'נדרן), בעל.
אדווינה רוצה נישואי אהבה, אבל לא מודעת לכך שהוריה האצילים של מרי הציעו גישה להון המשפחתי אם היא תתחתן עם בן אצולה.
קייט שומעת את אנתוני מכריז בפני קבוצה של גברים אחרים שלא אכפת לו אם הוא יאהב את אשתו כל עוד היא נעימה.
המלכה מכריזה על אדווינה כיהלום של העונה, ואנתוני נחוש להתחתן איתה.
בינתיים, פורשיה נאבקת עם הכספים של משפחתה לפני שהיורש החדש של בית פת'רינגטון, ג'ק (רופרט יאנג), מגיע ללונדון.
אדווינה מחוזרת, וקייט לקחה אחריות על ההחלטה את מי אדווינה תפגוש.
למורת רוחו של אנתוני, היא מתנגדת בתוקף לכך שאנתוני יחזר אחריה.
קולין חוזר ממסעותיו, בעוד אלואיז מסתקרנת לגלות שוב את זהותה של ליידי וויסלדאון.
לאחר שנודע לו שאדווינה תהיה במרוץ סוסים בליווי לורד אחר, אנתוני לוקח את משפחתו ומצליח להתחבב על אדווינה.
אנתוני מרשים את אדווינה בנאום במסיבה של ליידי דנברי.
מאדאם דלקרואה תופסת את פנלופה בשוק.
בפלאשבק לעשר שנים קודם לכן, אדמונד ברידג'רטון (רופרט אוונס) המנוח יוצא לציד עם אנתוני.
כשהם חוזרים לבית, אדמונד נעקץ על ידי דבורה ומת.
הפלאשבקים שלאחר מכן מתארים את צערה של ויולט לאחר מותו של אדמונד ואת הלחץ שעמד בפני אנתוני בהפיכתו לוויקונט החדש.
בהווה, הברידג'רטונים נמצאים באחוזה הכפרית שלהם ומתכוננים לנשף השנתי היוקרתי שלהם, ואנתוני הזמין את משפחת שארמה להתארח כמה ימים לפני המסיבה.
יחד עם קייט ואדווינה, האחים משחקים משחק פאל מאל שחושף את האופי התחרותי של אנתוני וקייט.
למורת רוחה של קייט, אנתוני מקסים את אדווינה ומנסה להציע נישואין בארוחת הערב אבל נסוג ברגע האחרון.
בנדיקט מתקבל לאקדמיה המלכותית לאמנויות בעוד אלואיז מתעניינת בזכויות נשים.
מחשש שג'ק יתחתן עם קרסידה קאופר ויגרש את נשות פת'רינגטון מביתן, פורשיה זוממת כי פרודנס (בסי קרטר) תינשא לו.
פנלופה מגייסת את מאדאם דלקרואה להיות חלק מהתוכנית של ליידי וויסלדאון.
בגנים של אוברי הול, קייט נעקצת על ידי דבורה, מה שגורם לאנתוני להיכנס לפאניקה; השניים כמעט מתנשקים.
האורחים מתחילים להגיע לאוברי הול לנשף של משפחת ברידג'רטון.
לא מודעת למשיכתם ההדדית, אדווינה מעודדת את קייט לבלות זמן עם אנתוני, מתוך מחשבה שחוסר הסכמתה של קייט מונע ממנו להציע נישואין.
קייט יוצאת לציד עם הגברים, שם היא ואנתוני חולקים עוד רגע פיזי.
קולין מבקר את מרינה, כיום ליידי קריין, ופוגש את בעלה החדש.
נישואיה של מרינה לא מאושרים, אבל היא אומרת לו להמשיך הלאה.
דפני מנסה להכיר את אדווינה, אבל לא משוכנעת שהיא מתאימה לאנתוני.
פורשיה מסדרת שג'ק ופרודנס ייתפסו לבד כדי לאלץ אותם להינשא, אבל ג'ק מגלה שהוא עני ותכנן להתחתן עם קרסידה בשביל הונה.
דפני תופסת את אנתוני וקייט במצב אינטימי בספרייה ומאיצה באנתוני להיות כנה עם רגשותיו.
בזמן שמשפחת שארמה מתכוננת לעזוב ללונדון, אנתוני מציע נישואים לאדווינה, והיא אומרת כן.
המלכה שרלוט מאשרת את האירוסין של אנתוני ואדווינה ואף מציעה לתת חסות לחתונה.
שתי המשפחות הולכות לטייל; אנתוני מקנא כשקייט יוצאת לשייט בסירה עם גבר אחר.
אלואיז מתגנבת לבלומסברי כדי להשתתף בפגישה בנושא שוויון זכויות ופוגשת את תיאו שארפ (קאלם לינץ'), עוזר בהוצאה לאור של ליידי וויסלדאון.
הוריה של מרי, השפילדים (אנתוני הד ושבו קאפור), מבקרים בלונדון כדי לפגוש את אדווינה, אך בארוחת הערב הם גסי רוח למרי וקייט, והסידור שלהם שאדווינה תתחתן עם אציל מתגלה.
בהגנה על שלוש נשות שארמה, אנתוני מורה לשפילדים לעזוב, אך מהסס בנוגע לאירוסיו; קייט משכנעת אותו לעשות זאת אפילו כשהם מודים ברגשותיהם זה לזה.
לאחר שנודע לה שכמה ג'נטלמנים מעוניינים להשקיע במכרות של ג'ק, פורשיה משכנעת אותו לקחת את כספם.
ההכנות בעיצומן לחתונה של אנתוני ואדווינה.
אדווינה מרגישה שאנתוני לא אוהב אותה; דפני מנסה לגרום לאנתוני לבטל את החתונה ללא הועיל.
קייט מציעה לאדווינה את הצמידים של אמה, אבל אחותה אומרת לה לענוד אותם במקום זאת.
בחתונה, קייט ואנתוני לא יכולים שלא לבהות זה בזו; כשקייט מפילה את הצמיד שלה, אנתוני ממהר לעזור לה.
אדווינה מבינה שיש יותר במערכת היחסים שלהם ממה שחשבה בתחילה ובורחת מהמזבח.
המלכה שרלוט זועמת מבקשת מהאורחים להישאר בגן בזמן שאדווינה אוספת את עצמה.
קייט מנסה להסביר את עצמה לאדווינה ואנתוני מאשר שהוא מוכן לנישואים שלא כוללים אהבה עמה; בסופו של דבר אדווינה מחליטה שהיא לא יכולה להינשא לו.
קייט ואנתוני נשארים לבד בכנסייה ומתנשקים.
בתוך הכאוס, ליידי דנברי וויולט מתפייסות, ג'ק יוצר קשרים עסקיים פוטנציאליים, ואלואיז מנצלת את ההזדמנות לבקר את תיאו פעם נוספת.
בעקבות החתונה הכושלת יש חרם על הברידג'רטונים ומשפחת שארמה, יחד עם ליידי דנברי.
המלכה שרלוט מאשימה את אלואיז בהיותה ליידי וויסלדאון ונותנת לה שלושה ימים להודות, או להסתכן בעונש למשפחתה.
אלואיז מספרת זאת לפנלופה; בניסיון להגן עליה, פנלופה כותבת שאלואיז נראתה ללא מלווה עם רדיקלים פוליטיים.
החדשות מסבכות את הברידג'רטונים בשערורייה נוספת ואף אחד לא מגיע לנשף שהם מארחים.
קייט ואנתוני שוכבים; למחרת, אנתוני מנסה לבקר את קייט אבל נאמר לו שהיא יצאה לרכיבה.
אנתוני עוקב אחרי קייט בסופת גשם רכוב על סוס ומציל אותה לאחר שנפלה מסוסה ואיבדה את ההכרה.
קייט עדיין מחוסרת הכרה וליידי וויסלדאון שקטה באופן חשוד.
פורשיה משכנעת את ג'ק לארח נשף כדי לחגוג את ההצלחות האחרונות של המשפחה ומזמינה את הברידג'רטונים ומשפחת שארמה; ג'ק שוקל לעבור לאמריקה כדי להתחיל מחדש לפני שההונאה שלהם תתגלה.
אלואיז מסיימת את ידידותה עם תיאו לאחר שפנלופה מספרת לה בטעות שמשרתים ריכלו עליהם.
לבנדיקט נודע שככל הנראה התקבל לאקדמיה עקב תרומה מאנתוני.
קייט מתעוררת מהתרדמת ואנתוני מציע לה נישואים, אך היא מסרבת, ואומרת כי היא מתכננת לחזור להודו.
אדווינה משלימה עם קייט ומשכנעת אותה להשתתף בנשף.
לאחר שפנלופה מצביעה על פיסת רכילות על שני אורחים, אלואיז מבינה שהיא ליידי וויסלדאון והשתיים מתווכחות ומסיימים את החברות ביניהן.
פורשיה מתנגדת לג'ק ושולחת אותו בחזרה לאמריקה תוך שהיא שומרת חלק מהכספים שאסף לעצמה.
פנלופה שומעת את קולין אומר לגברים אחרים שהוא לעולם לא יחזר אחריה.
קייט ואנתוני רוקדים בנשף, אבל המלכה מצילה את המוניטין שלהם בטענה שביטול החתונה היה הרעיון שלה.
אנתוני וקייט מצהירים על אהבתם אחד לשנייה.
פנלופה מחליטה להמשיך בתור ליידי וויסלדאון.
שישה חודשים לאחר מכן, קייט ואנתוני, כעת נשואים, מצטרפים לשאר הברידג'רטונים למשחק נוסף של פאל מאל באוברי הול.
עונה זו מתמקדת בקולין ברידג'רטון (לוק ניוטון), הבן השלישי במשפחת בריג'רטון, ובאהבתו לפנלופי פת'רינגטון (ניקולה קוכלן), חברתה הטובה של אלואיז ברידג'רטון (קלודיה ג'סי).
עונה זו מתמקדת בבנדיקט ברידג'רטון (לוק תומפסון), הבן השני למשפחת ברידג'רטון, באהבתו לסופי בק (ירין הא), בתו מחוץ לנישואין של ארל.
לאחר שאביה של סופי נפטר, אמה החורגת הפכה אותה למשרתת בביתה.
בנדיקט פגש בסופי לראשונה כשהיא התגנבה לנשף המסכות של ליידי ויולט ברידג'רטון, והוא התאהב בה, אף היא עזבה לפני שגילתה לו את זהותה.
בנדיקט מתייחס אליה כ"הגברת בכסוף" (The lady in silver).
הוא פוגש את סופי שוב כמשרתת בבית של מכרו, לאחר שאמה החורגת גירשה אותה מביתה כשהיא גילתה שסופי התגנבה לנשף.
בנדיקט מציל את סופי ומסדר לה עבודה כמשרתת בבית אימו, ליידי ברידג'רטון, כאשר הוא לא יודע שסופי היא ה"גברת בכסוף".
מולי מקגילן – רוז נולאן, העוזרת של דפני ברידג'רטון.
ג'ואנה בובין – ליידי קאופר, אמה של קרסידיה.
ג'סיקה מדסן – קרסידה קאופר, היריבה של דפני.
ג'ייסון בארנט – ג'פריס , משרת באחוזת באסט.
יו סאקס – ברימסלי, מזכיר המלכה.
מרטינס אימהנגבי – ויל מונדריך, מתאגרף ואיש סודו של דוכס הייסטינגס.
גרדלין אלכסנדר – גברת וילסון, מנהלת משק בית משפחת ברידג'טון.
קתרין דריסדייל – ז'נבייב דלקרואה, תופרת המשמשת את בני המעמד העליון.
סיימון לאדרס – המבולט, משרת משפחת ברידג'טון.
ג'וליאן אובנדן – סר הנרי גרנוויל, אמן המוצא שפה משותפת עם בנדיקט.
לוריין אשבורן – גברת וארלי, רב העוזרות של משפחת פת'רינגטון.
קאלם לינץ' – תיאו שארפ
רופרט יאנג – לורד ג'ייק פרת'רינגטון
סם פיליפס – לורד דבליג
פרדי סטרומה – הנסיך פרידריך מפרוסיה
ג'יימס פליט – ג'ורג' השלישי, מלך הממלכה המאוחדת
סלין באקנס – קיטי לנגהאם
מיטשל 6 6 Swish טיפוף ג'ולי אן רובינסון שרה דולרד 7 7 Oceans Apart משני עברי האוקיינוס אלאריק ריילי ג'יי רוס ואבי מקדונלד 8 8 After the Rain אחרי הגשם כריס ואן דוזן
תומפסון 12 4 Victory ניצחון כריס ואן דוזן וג'ס בראונל 13 5 An Unthinkable Fate גורל מר טום וריקה אבי מקדונלד 14 6 The Choice הבחירה לו-לו איגבוקווה 15 7 Harmony הרמוניה שריל דאני אוליבר גולדסטיק 16 8 The Viscount Who Loved Me הוויקונט שאהב אותי ג'ס בראונל
ב-20 ביולי 2018 הודיעה נטפליקס כי שונדה ריימס תפיק את הסדרה "ברידג'רטון", המבוססת על הרומנים של ג'וליה קווין, וכי כריס ואן דוזן הוא יוצר הסדרה.
ביולי 2024, פורסם כי העונה הרביעית של "ברידג'רטון" תתמקד בדמותו של בנדיקט ברידג'רטון (לוק תומפסון).
העונה תעלה לשידור בשנת 2026 ותכלול 8 פרקים.
ב-14 במאי 2025 נטפליקס הודיעה על חידוש הסדרה לעונה חמישית ושישית.
ב־19 ביוני 2019 לוהקה ג'ולי אנדרוז לתפקיד "ליידי ויסלדאון", מספרת הסדרה.
ב-10 ביולי 2019 הוכרז כי פיבי דינבור ורגה ז'אן פייג' ישחקו בתפקידים ראשיים, ואילו ג'ונתן ביילי, גולדה רושבל, לוק ניוטון, קלודיה ג'סי, ניקולה קוגלן, רובי בארקר, סברינה ברטלט, רות גמל, אדג'ואה אנדוה ופולי ווקר בתפקידים ראשיים.
"ברידג'רטון" צולמה באתרים בלונדון ובאת'.
ב-15 בפברואר 2021 הודיעה חברת נטפליקס כי ליהקה את השחקנית האנגלייה סימון אשלי לתפקיד הראשי של קייט שארמה בעונה השנייה.
הסדרה המבוססת על הספר השני בסדרת הספרים - "הוויקונט שאהב אותי".
בסדרה עברה הדמות שינויים על מנת שתותאם למוצא של אשלי.
ב-1 באפריל 2021 פורסם כי צ'ריטרה צ'אנדראן לוהקה לתפקיד של אדווינה שארמה, אחותה של קייט, ורופרט יאנג לוהק לתפקיד של ג'ייק, דמות שנוצרה במיוחד לסדרה.
ב-5 באפריל פורסם כי שלי קון לוהקה לתפקיד של מרי שראמה, אימן של קייט ואדווינה וקאלם לינץ' לוהק לתפקיד תיאו שארפ.
ב-28 במאי פורסם כי רופרט אוונס לוהק לתפקיד אדמונד ברידג'רטון, אבי משפחת ברידג'רטון.
בחודש אפריל 2021 פורסם כי פייג' לא ישוב לגלם את דמותו של סיימון באסט בעונה השנייה של הסדרה.
בחודש מאי 2022 פורסם כי דמותה של פרנצ'סקה ברידג'רטון לוהקה מחדש והשחקנית הבריטית האנה דוד תחליף את רובי סטוקס בתפקיד, זאת מאחר שסטוקס לוהקה לתפקיד הראשי בסדרה אחרת של נטפליקס, "לוקווד ושות'".
בינואר 2023 אישרה פיבי דינבור המגלמת את דמותה של דפני ברידג'רטון כי היא לא תשתתף בעונתה השלישית של הסדרה.
לקראת עליית העונה הרביעית של הסדרה, פורסם כי ירין הא תגלם את סופי בק, מושא אהבתו של בנדיקט בעונה זו, ולוהקו שלוש שחקניות לצוות השחקנים: קייטי לאונג, מישל מאו ואיזבלה ווי.
צילומי הסדרה נערכו בלונדון ובבאת'.
הצילומים נערכו בכמה ארמונות ופארקים ברחבי אנגליה כגון הייד פארק והמפסטד הית'.
אף על פי שרוב העלילה מתרחשת בלונדון, צילומי סצנות הרחוב צולמו בבאת' וביורק.
צילומי העונה השנייה החלו במרץ 2021. בחודש מאי 2021 דווח כי הרובע המלכותי של וינדזור ומיידנהד סירבו להרשות לבנות סט לעונה השנייה בפארק סאנינגהיל ליד וינדזור, למרות אישור המלוכה.
ב-15 ביולי 2021, הצילומים הושהו ל-24 שעות כאשר איש צוות היה חיובי לקורונה, אך התחדשו למחרת.
עם זאת, ב-17 ביולי, הצילומים הושבתו ללא צפי לחזרה בעקבות בדיקה חיובית שנייה, והתחדשו בחודש אוגוסט 2021. צילומי העונה השנייה הסתיימו ב-20 בנובמבר 2021.
בספטמבר 2024, העונה הרביעית של הסדרה החלה את הצילומים.
צילומי העונה נערכים באולפני Shepperton, וכוללים שחזורים של מבנים בסגנון גאורגיאני וריג'נסי.
הסדרה כוללת חידושים אינסטרומנטליים של שירים עכשוויים פופולריים, בביצוע תזמורת.
פסקול העונה הראשונה הועמד לזכייה בפרס בקטגוריה הפסקול הטוב ביותר למדיה חזותית בטקס פרסי גראמי ה-64.
יוצר הסדרה, כריס ואן דושן, סיפר כי לקראת העונה השנייה כי פנו אמנים אל הפקת הסדרה וביקשו ששיריהם יופיעו בה.
הסדרה עלתה לשידור בשירות הזרמת המדיה נטפליקס ב־25 בדצמבר 2020.
ב-25 בספטמבר 2021 יצא הטיזר הראשון לעונה השנייה של הסדרה.
העונה השנייה עלתה לשידור ב-25 במרץ 2022. ב-13 באפריל 2022 פורסם כי נטפליקס הזמינה 2 עונות נוספות.
במאי 2021, נמסר כי נטפליקס הזמינה מיני-סדרת פריקוול משונדה ריימס, שתתמקד בעלייתה לכס המלוכה ובחיי האהבה של המלכה שרלוט הצעירה.
עוד נמסר כי על כתיבת המיני-סדרה תהיה אמונה ריימס, שתשמש כמפיקה בפועל לצדם של בטסי בירס וטום וריקה.
במרץ 2022, אושר כי רושובל, אנדוה, וגמל ישובו לגלם את דמויותיהן של המלכה שרלוט, ליידי דנברי וויולט ברידג'רטון, בעוד שאינדיה אמרטיפיו וארזמה תומאס לוהקו לגילום דמויותיהן הצעירות של המלכה שרלוט וליידי דנברי, ואילו קורי מיילכריסט ומישל פיירלי לוהקו לגילום דמויותיהם של המלך ג'ורג' השלישי ואמו, הנסיכה אוגוסטה.
ברידפורד הוא כפר קטן בדרום-מערב אנגליה.
נכון למפקד של שנת 2011 יש בכפר 503 תושבים.
השם ברידפורד מתועד לראשונה בכתב בערך בשנת 1080 בספר בשם "דומסדיי", שם הוא מופיע כברידפורד.
פירוש השם הוא "כלות פורד", ויש לו אותה נגזרת כמו בריטפורד בווילטשייר.
בברידפורד יש פאב כפרי בשם "Bridford Inn" המאגד בתוכו את חנות הכפר.
סניף הדואר פתוח רק ביום שישי.
מרפאת הכפר פתוחה חמישה ימים בשבוע, הכנסייה של הכפר מוקדשת לקדוש הנוצרי, תומאס בקט, בנוסף לכך במרכז הכפר יש קפלה מתודיסטית.
בכפר יש פארק משחקים לילדים, ואולם ספורט.
בכפר יש גם שמורת טבע בגודל 25 דונם, והוא מתוחזק על ידי התושבים.
בכפר יש מועדונים שונים כמו הצופים, מועדוני קליעה, מועדון גולף, וגם מגרש כדורגל וטניס הנמצאים במרחק של 2 ק"מ מהכפר.
ברידפור עורכת את מחנה הקיץ שלה ביחד עם כפר באזור נורמנדי בצרפת.
ברידג'רטון: סיפורה של המלכה שרלוט היא מיני-סדרת דרמה תקופתית-רומנטית שהופקה על ידי חברת ההפקות "שונדלנד" עבור שירות הזרמת המדיה "נטפליקס", ומשמשת כפריקוול לאירועי הסדרה "ברידג'רטון".
המיני-סדרה עלתה לשירות "נטפליקס" ב-4 במאי 2023
עלילתה של המיני-סדרה עוסקת בחיי האהבה של שרלוט הצעירה ובעלייתה לכס המלוכה.
במקביל, פורשת המיני-סדרה גם את קורותיהן של ויולט ברידג'רטון וליידי דנברי.
אינדיה אמרטיפיו – המלכה שרלוט, נסיכה גרמנייה שמוצאת עצמה מאורסת בניגוד לרצונה למלך ג'ורג' השלישי ונאלצת לנווט את דרכה במציאות הלונדונית החדשה אליה נקלעה.
גולדה רושובל – המלכה שרלוט, בבגרותה.
ארזמה תומאס – אגתה דנברי, אישה צעירה הנשואה ללורד המבוגר ממנה; מנצלת את הגעתה של שרלוט לחצר המלוכה והופכת לחברתה וליועצתה.
אדג'ואה אנדוה – ליידי אגתה דנברי, בבגרותה.
מישל פיירלי – הנסיכה אוגוסטה, אמו של מלך ג'ורג' השלישי, שנחושה להבטיח כי כוחה של משפחתה יישאר על כנו על רקע התהפוכות הפוליטיות באנגליה.
רות גמל – ליידי ויולט ברידג'רטון, חברתה הטובה של אגתה ואמם של ילדי משפחת ברידג'רטון.
קוני ג'נקינס-גרג – ויולט לדג'ר, בצעירותה.
קורי מיילכריסט – המלך ג'ורג' השלישי, מלכה הנאה, הכריזמטי והמסתורי של אנגליה, שנאלץ להתמודד עם שדיו הפנימיים בצל אירוסיו לשרלוט.
סם קלמט – ברימסלי, משרתה האישי ויד ימינה הנאמן של המלכה שרלוט.
יו סאקס – ברימסלי, בבגרותו.
פרדי דניס – ריינולדס, משרתו האישי של המלך ג'ורג' השלישי ומאהבו של ברימסלי.
ג'ולי אנדרוז – ליידי ויסלדאון , מחברתו של טור רכילויות פופולרי בבון-טון.
טונג'י קאסים – אדולפוס פרידריך הרביעי, דוכס מקלנבורג-שטרליץ, אחיה של המלכה שרלוט.
ריצ'רד קנינגהאם – לורד ביוט
רוב מלוני – הרופא המלכותי
סיריל נרי – לורד דנברי, בעלה של אגתה דנברי.
קייטי ברייבן – ויויאן לדג'ר, אמה של ויולט.
קייר צ'ארלס – לורד לדג'ר, אביה של ויולט.
במאי 2021, נמסר כי "נטפליקס" הזמינה מיני-סדרת פריקוול עבור הסדרה "ברידג'רטון" משונדה ריימס, שתתמקד בעלייתה לכס המלוכה ובחיי האהבה של המלכה שרלוט הצעירה.
עוד נמסר שעל כתיבת התסריט תהיה אמונה ריימס, שתשמש גם כמפיקה בפועל לצדם של בטסי בירס וטום וריקה.
ב-30 במרץ 2022 נמסר כי התקיימה הקראת התסריט הראשונה.
ב-30 במרץ 2022 נמסר רשמית על שובן של גולדה רושובל, רות גמל ואדג'ואה אנדוה לגילום דמויותיהן מ"ברידג'רטון"; עוד נמסר כי לגילום דמויותיהן של שרלוט וליידי דנברי בצעירותן לוהקו אינדיה אמרטיפיו וארמזה תומאס, וכי לדמויותיהם של המלך ג'ורג' השלישי ואמו, הנסיכה אוגוסטה, לוהקו קורי מילצ'רסט ומישל פיירלי.
לצוות השחקנים המשני לוהקו סם קלמט ויו סאקס, ריצ'רד קנינגהאם, טונג'י קאסים, רוב מלוני וסיריל נרי.
ביוני 2022, נמסר על ליהוקם של קייטי ברייבן וקייר צ'ארלס לצוות השחקנים המשני; וביולי 2022, על ליהוקה של קוני ג'נקינס-גריג לדמותה של ויולט לדג'ר, ליידי ברידג'רטון לעתיד.
צילומי המיני-סדרה החלו ב-6 בפברואר 2022, והסתיימו באוגוסט 2022. עם זאת, רק ב-28 במרץ 2022, אישר וריקה כי הצילומים אכן החלו.
בנוסף, נמסר כי הצילומים יתקיימו באחוזת בלטון שבברקשייר, הממלכה המאוחדת.
קריס באוורס, שיצר את הפסקול לשתי העונות הראשונות של "ברידג'רטון", הופקד על יצירת הפסקול גם לפרויקט זה.
ברידג'רטון היא סדרה של שמונה רומנים רומנטיים היסטוריים שנכתבו על ידי ג'וליה קווין.
הספרים יצאו לאור בין השנים 2000 עד 2006, הם עוקבים אחר שמונת האחים של משפחת ברידג'רטון האצילה כשהם מנווטים בחברה הגבוהה בלונדון בחיפוש אחר אהבה, הרפתקאות ואושר.
הרומנים עובדו על ידי שונדלנד לסדרת טלוויזיה בשם "ברידג'רטון" שעלתה לשידור בשנת 2020 בנטפליקס.
העלילה מתרחשת בין 1813 ל-1827, כאשר כל רומן מתרכז באחד משמונת ילדיהם של הוויקונט ברידג'רטון המנוח ואלמנתו ויולט: אנתוני, שהוא ויקונט ברידג'רטון הנוכחי, בנדיקט, קולין, דפני, אלואיז, פרנצ'סקה, גרגורי והייסינת'.
משפחת ברידג'רטון היא חלק מהאצולה הבריטית, והיא משפחה אוהבת מאוד ומלוכדת, האהובה מאוד בקרב החברה הגבוהה.
בשנת 1813 סיימון באסט, דוכס הייסטינגס, חוזר ללונדון לאחר תקופה ארוכה מחוץ לעיר.
ללא ידיעת שאר החברה הלונדונית, סיימון הוזנח קשות על ידי אביו עקב גמגום חמור שהציק לו בילדותו.
בשל כך, סיימון פיתח מוניטין של אדם מתנשא ויהיר בשל שתיקותיו הארוכות כדי לכסות על הגמגום שלו.
כשהוא הולך לפגוש את הסנדקית שלו, ליידי דנברי, סיימון מגלה אישה צעירה שמותקפת על ידי גבר.
לפני שהוא יכול לחלץ אותה, היא מכה באגרופיה את הגבר.
כשסיימון סר לעזור לה, הוא מגלה שהיא דפני ברידג'רטון, אחותו של חברו הטוב, אנתוני ברידג'רטון.
סיימון מגלה במהירות שכדוכס נאה, הוא נחשב לרווק מבוקש במיוחד.
כשהוא מגלה שדפני היא האישה היחידה שהוא יכול לסבול, הוא מציע לה להעמיד פנים שהוא מחזר אחריה כדי שגברים אחרים יראו בה מושכת וכדי שאמהות יחשבו כי הוא מעוניין בה ויעזבו אותו בשקט.
אנתוני מסתייג מהחיזור בין סיימון ודפני גם לאחר שנודע לו שהוא מזויף.
בכל זאת הוא מאפשר לזה להימשך כשהוא מבין שדפני מחוזרת יותר מאי פעם.
דפני וסיימון מתחילים להתאהב זה בזה במהלך החיזור המזויף שלהם.
במהלך נשף דפני מנסה לפתות את סיימון, ומובילה אותו החוצה לגן, בו הם מתנשקים.
הם מתגלים על ידי אנתוני שדורש מסיימון להתחתן עם דפני לאחר שהוא סיכן אותה.
לאחר שסיימון מסרב, אנתוני מאתגר אותו לדו-קרב.
בידיעה שסביר להניח שסיימון ימות, דפני מסכלת את הדו-קרב ומפצירה בסיימון להינשא לה כדי שכבודה ישמר.
סיימון מסכים בחוסר רצון להתחתן עם דפני לאחר שאמר לה שלעולם לא יוכל להביא ילדים לעולם.
לפני נישואיהם, ויולט מנסה להסביר את המעשה מימוש הנישואים לדפני, שמוצאת את ההסבר של אמה מעורפל ומבלבל.
מכיוון שסיימון אמר לה שהוא לא יכול להביא ילדים לעולם, היא מאמינה בתחילה שהוא סובל מהפרעה בזקפה, אבל הם מסוגלים לקיים יחסי מין כך ששניהם מוצאים סיפוק.
לירח הדבש שלהם סיימון לוקח את דפני לאחוזה שבה גדל.
דרך עוזרת הבית מגלה דפני על הגמגום של סיימון.
דרך הרמיזות המעורפלות של עוזרת הבית, דפני גם מבינה שסיימון מנע ממנה בכוונה להביא ילדים לעולם ואינו עקר.
זה מוביל לקרע בין הזוג ודפני מחליטה לא לקיים יחסי מין עם סיימון כל עוד הוא לא רוצה להביא ילדים לעולם.
כשהוא חוזר הביתה דפני מקיימת איתו יחסי מין.
לאחר המעשה, סיימון כועס, יוצא מהבית ומודיע לדפני לכתוב לו רק אם היא בהריון.
לאחר חודשיים דפני כותבת לסיימון כדי לומר לו שהיא בהריון.
סיימון חוזר אליה ומגלה שהמחזור שלה רק התעכב.
הוא מתוודה שהוא מתגעגע אליה והיא אומרת לו שגם אם לילד שלהם היה גמגום היא תאהב את הילד שלהם באותה מידה.
השניים מתפייסים ומחליטים להתחיל לנסות להביא ילדים.
בשנת 1817, לאחר שלוש בנות, דפני מביאה לעולם סוף סוף ילד שהם קוראים לו דייוויד.
באפילוג שני, מתגלה מאוחר יותר שבגיל 41 דפני נכנסת להריון עם ילד חמישי.
היא זוכה גם לביקור של קולין ואשתו שבאים לראות את סיימון כדי לקבל עצה מכיוון שהם חוששים שלילד שלהם יש ליקוי בדיבור.
סיימון לא בטוח מה לומר להם ומחליט לפתוח את המכתבים שאביו המנוח השאיר לו ומגלה שאין בהם שום דבר בעל ערך.
הוא שורף אותם והוא ודפני מדברים על כמה הם נרגשים להפוך שוב להורים.
הספר יצא לאור בעברית בספטמבר 2020.
העונה הראשונה של סדרת הטלוויזיה "ברידג'רטון" ,שעלתה בשנת 2020, מהווה עיבוד טלוויזיוני לספר, כשפיבי דינבור ורגה ז'אן פייג' מגלמים את דפני וסיימון, בהתאמה.
העלילה מתרכזת באנתוני ברידג'רטון, הבכור מבין האחים לבית ברידג'רטון והויקונט של המשפחה ומתקיימת בשנים 1814–1815. לאחר שנים שבהן נחשב לרווק מבוקש וחסר עניין בנישואים, אנתוני מחליט שהגיע הזמן לבחור לו אישה, אך הוא נחוש לבחור מישהי שתהיה "מתאימה", לא מישהי שיוכל לאהוב באמת, מפחדו מהאובדן והכאב שחווה במות אביו.
מושא נישואיו המיועדת היא אדווינה שפילד, אך הוא נתקל במכשול בלתי צפוי – אחותה הבכורה והנחרצת, קייט שפילד, שמחליטה להגן על אדווינה מפני הוויקונט הידוע לשמצה.
העימות בין אנתוני לקייט מתפתח למערכת יחסים מורכבת שבין עוינות למשיכה הדדית.
בעקבות תקרית שמאלצת אותם להינשא, נאלצים השניים להתמודד עם רגשותיהם ועם פחדיו של אנתוני מאובדן ואהבה.
הסיפור מתמקד בהתפתחות הקשר ביניהם, בהתגברות על מחסומים רגשיים ובמעבר הדרגתי מיריבות לאהבה אמיתית.
הספר יצא לאור בעברית באוגוסט 2021.
העונה השנייה של סדרת הטלוויזיה "ברידג'רטון", שעלתה בשנת 2022, מהווה עיבוד טלוויזיוני לספר, עם ג'ונתן ביילי וסימון אשלי מגלמים את התפקידים של אנתוני וקייטי, בהתאמה.
העלילה מתרחשת בשנת 1817 ומתמקדת בבנדיקט ברידג'רטון, הבן השני במשפחה, ובסופי בקט, בתו הלא-חוקית של אציל שנאלצת לעבוד כמשרתת בבית אמה החורגת.
באירוע נשף מסכות בלונדון, סופי מצליחה להתחמק ממעמדה הנמוך ולהופיע בזהות מסתורית.
שם היא פוגשת את בנדיקט, והשניים חווים קשר מיידי ורומנטי, אך סופי נאלצת להיעלם לפני שתיחשף זהותה האמיתית.
שנים לאחר מכן, בנדיקט פוגש אותה שוב מבלי לדעת שהיא אותה צעירה מהנשף, ומפתח כלפיה רגשות מחודשים.
כשהאמת מתגלה, עליו לבחור בין נאמנות למעמדו החברתי לבין אהבתו האמיתית.
הספר מציג גרסה רומנטית ומעודנת לסיפור "סינדרלה".
הספר הופץ בתרגום בעברית בנובמבר 2022.
העונה הרביעית של סדרת הטלוויזיה "ברידג'רטון", שעלתה בשנת 2026, מהווה עיבוד טלוויזיוני לספר, עם לוק תומפסון וירין הא מגלמים את התפקידים של בנדיקט וסופי, בהתאמה.
לחזר אחרי מר ברידג'רטון (2002)
במרכז הספר עומדת פנלופי פתרינגטון, צעירה אינטליגנטית אך ביישנית, שנחשבה במשך שנים כבלתי נחשקת בחברה הגבוהה, ופיתחה בסתר אהבה רבת שנים לקולין ברידג'רטון, הבן השלישי במשפחה, הנודע בחינניותו ובקסמו.
עלילת הספר מתרחשת בשנת 1824.
כאשר קולין שב ללונדון לאחר מסעותיו, פנלופי כבר אינה הנערה הביישנית שהכיר, אלא אישה בוגרת ושנונה השומרת סוד גדול – היא הכותבת האנונימית של עלון הרכילות "ליידי ויסלדאון", המטלטל את החברה הלונדונית.
עם התפתחות הקשר ביניהם, קולין מגלה את זהותה האמיתית של פנלופי ונאלץ להתמודד עם רגשותיו כלפיה ועם תדמיתו שלו בעולם.
הספר הופץ בעברית ביולי 2023.
העונה השלישית של סדרת הטלוויזיה "ברידג'רטון", שעלתה בשנת 2024, מהווה עיבוד טלוויזיוני לספר, עם לוק ניוטון וניקולה קוכלן מגלמים את התפקידים של קולין ופנלופי, בהתאמה.
עלילת הספר מתרחשת בשנים 1824–1825. במרכז הספר עומדת אלואיז ברידג'רטון, האחות החמישית במשפחה, אישה חכמה, דעתנית ובלתי שגרתית, שמעדיפה חירות ומחשבה עצמאית על פני נישואים מקובלים.
לאחר חילופי מכתבים עם סיר פיליפ קריין, אלמן בעל אחוזה מרוחקת, היא מחליטה באופן ספונטני לנסוע לפגוש אותו – מבלי ליידע את משפחתה.
עם הגיעה לביתו, אלואיז מגלה שפיליפ הוא אדם טוב לב אך סגור, שמתקשה להביע רגשות ונאבק בגידול שני ילדיו הבעייתיים לאחר מות אשתו.